שאלון 6282 קיץ תשפ"ו- דגם תשובון
1. גידול בהמה דקה בארץ־ישראל
1. כי בהמה דקה אוכלת את היבול שבשדות וסתם שדות שבארץ־ישראל הם בבעלותם של יהודים (דף עט, ע"ב, רש"י ד"ה "אין מגדלין".)
2.  
(1) מותר להשהות בהמה דקה בארץ־ישראל שלושים יום לפני הרגל ושלושים יום לפני משתה הנישואין של בנו כי במקרים אלה נצרכים להרבה בשר [הערה למעריך לקבל נימוקים מתאימים נוספים[.
(2) גם בהמות שנקנו פחות משלושים יום לפני הרגל (או לפני משתה בנו) אין להשהותן אחרי הרגל (או אחרי משתה בנו) אף שלא עברו שלושים יום מן הקנייה שלהן.
3.  
(1) כאשר לא היה יישוב יהודי בארץ־ישראל בטל האיסור לגדל בהמה דקה בארץ־ישראל, וגם כשהמציאות השתנתה, ויש יישוב יהודי בארץ־ישראל — לא חזר האיסור לקדמותו אלא אם ייגזר האיסור מחדש.
(2) טעם הגזרה הוא כדי למנוע נזק מבעלי השדות, ובמחילת הכול אין מקום לגזרה. במציאות כיום, יש להניח שקיימת הסכמה כללית של כל בעלי השדות שלא להקפיד על נזקים מן הבהמות, כי ענף זה הוא מקור פרנסה ויש קושי מבחינה כלכלית להביא בהמה דקה מחוץ לארץ.

2. מתריעין על החיכוך בשבת (דף פ, ע"ב(
1. 
(1) חיכוך הוא שחין, והוא נקרא כך כיוון שהאדם מתחכך (מתגרד) בגלל השחין. 
(2) הברייתא מציינת כמה פורעניות, ובהן חיכוך, שהדין בנוגע אליהן הוא שאין מתריעין עליהן [בשבת], אבל צועקים עליהן. הדין שבברייתא זו מנוגד למאמר המורה שמתריעין על החיכוך בשבת.
(3) התרעה היא תפילה בציבור [בשופרות ובחצוצרות] וצעקה היא תפילה ביחיד 
2. תוס' ד"ה מתריעין
(1) לפי תוס' הכוונה שמתריעין בפה ע"י תפילת עננו, התוס' פרוש כך כיוון שאין תוקעין בשופר בשבת.
(2) לפי פירוש תוס' שאלת הגמרא איננה מובנת, כיוון שאפשר להגיד שכוונת הברייתא להגיד שלא היו מתריעין בשופר אלא צועקין בפה (בתפילת עננו) בגלל שבת, ולפי פירוש התוס' זו גם הייתה כוונת בני רב פפא.
(3) לפי התוס' הברייתא לא דיברה על שבת אלא על יום חול, ולפי זה שאלת הגמרא היא שאם לפי בני רב פפא מתריעין על החיכוך אפילו בשבת ע"י אמירת עננו, ודאי שהיה צריך להתריע ביום חול בשופר.
 

3. תנאים שהתנה יהושע בן נון
1. תלתן ועשבים (דף פא, ע"א(  
(1) על פי המשנה ממסכת כלאיים, מי שיש לו שדה תלתן וצמחו בו מיני עשבים שהם כלאיים עם התלתן, אין מחייבים אותו לעקור את העשבים מייד כדי להימנע מעבירה, משום שבוודאי יעקור אותם במשך הזמן כדי שלא יפסידו את התלתן.
 ממשנה זו משמע שעשבים מפסידים את התלתן, אבל התנאי שהתנה יהושע היה "מלקטים עשבים בכל מקום חוץ משדה תלתן", ולכאורה הסיבה שמשדה תלתן אין מלקטים עשבים היא מפני שהעשבים מועילים לתלתן.
(2) " חוץ משדה תלתן" נאמר בנוגע לתלתן שמגדלים למאכל בהמה. כיוון שהתלתן נועד למאכל בהמה בעל השדה רוצה גם את העשבים לצורך בהמתו.
2. מסתלקין לצידי הדרכים (דף פא, ע"א-ע"ב)
(1) התנאי: מותר לנטות מדרכי העפר ולהמשיך ללכת בצד דרכים אלה, אפילו אם לשם כך צריכים ללכת בגבול שדה פרטי, ואפילו בזמן שגדלה תבואה בשדה. הצורך להתנות תנאי זה הוא בגלל הטיט שבדרכי העפר, שבקיץ הוא מתקשה כיתדות ומפריע להולכים שם.
(2) I. רבי יהודה בן קנוסא הלך בדרך העפר [ולא בצידי הדרך], ופסע פסיעות גסות מיתד ליתד.
II. רבי חשב שמעשה זה מבטא יוהרה, כי רבי יהודה בן קנוסא מראה את עצמו שהוא ירא שמיים מאוד ומסרב לנהוג על פי התנאי שהתנה יהושע. העונש הוא נידוי [להכות את שוקיו בגרזן של ברזל[.

4.  ארור האיש שיגדל חזירים, ארור המלמד בנו חכמת יוונית
1. ארור האיש שיגדל חזירים
(1)  
I. לפני- איסורי עריות, אחרי- איסור אכילת בהמות אסורות / טמאות.
II. העונש על אכילת מאכלות אסורים הוא גלות, 
(2) הכל הזדעזעו כי הבינו שהם עומדים בפני גלות מהארץ.
2. ארור המלמד בנו חכמת יוונית
(1) לדעת הראי"ה קוק הגזרה נועדה למנוע השפעה מזיקה על נערים, ולכן לשון הגזרה נאמרה בקשר ללימוד הבן- "לא ילמד את בנו",  ולא ללמידה עצמית- "לא ילמוד".
(2) ההבדל הוא בין תוכן (המכונה "חכמה") ובין סגנון (המכונה "לשון"). 
(3) התכנים, העוסקים במהותם של הדברים, צריכים לינוק אך ורק מן הקודש. אך כאשר מדובר בכלים המסייעים להעברת התכנים – שם אין ניגוד בין הקודש והחול, והקודש יכול לעשות שימוש בחול.



5. שור שהמית והזיק (דפים צ ע"ב-צא ע"א)
1. המקרה: שור תם שהמית אדם ולאחר מכן גרם לנזק. 
הדין: דנים את השור דיני נפשות וסוקלים אותו, אך אין דנים את בעלי שור בדיני ממונות ולכן אין חיוב להחזיר לניזק את דמי הנזק.
הטעם: כיוון שהשור המית לפני שהזיק, הוא התחייב סקילה, ובשור תם התשלומים על הנזק הם מגופו של השור ולא מנכסי הבעלים של השור.
2.  
(1) בשור המועד תשלומי הנזק נגבים מהעלייה של הבעלים כלומר מהקרקע המעולה של הבעלים או מהנכסים שלו (בניגוד לשור תם שהבעלים משלם את דמי הנזק מגוף השור). (רש"י ד"ה ואין דנים וד"ה וחוזרין ודנים.)
(2)  כאשר דנו קודם דיני נפשות.
3.  
(1) משהין את הריגת השור, ומשכירים אותו לחרישה של שדה, ומשלמים בדמי השכירות לניזק. (רש"י ד"ה ומשני מרידיא).
(2) חרישת ועבודת השור אינם נחשבים כגוף השור אלא כעלייה כלומר כשאר הנכסים של בעל השור, ונזקי שור תם משולמים מגוף השור ולא מהעלייה. (רש"י ד"ה עלייה דמרה הוא)
(3) אם חרישת השור נחשבת כעלייה של הבעלים אפשר לפתור זאת על ידי הקניית השור לניזק, ואז הניזק יוכל לחרוש בשור זה ולקבל את דמי הנזק, והתשלומים לא יחשבו כעלייה של המזיק אלא כתשלום מגוף השור עצמו.
    
6. ברכת משה ליהודה- דרשת רבי שמואל בר נחמני (דף צב ע"א)
1. רש"י ד"ה מגולגלין
(1) העצמות שלא היו מפורקות ולא מחוברות כשלד.
(2) -  החכם הוא יהודה עצמו. 
-  התנאי הוא של יהודה שאמר ליעקב שאם הוא לא יחזיר את בנימין אליו ממצרים     
   וחטאתי לך כל הימים. ולמרות שיהודה החזיר את בנימין הקללה על תנאי התקיימה.
2. רש"י ד"ה מי גרם
(1) -  חטא ראובן היה שבלבל את יצועי אביו. 
-  ראובן למד להודות ולשוב בתשובה כאשר יהודה הודה שהוא שכב עם תמר- "צדקה 
   ממני" [ הערה למעריך: לא צריך לצאת את המילים מהפסוק]
(2) "יחי ראובן ואל ימות ויהי מתיו מספר וזאת ליהודה"[ הערה למעריך: על התלמיד לצטט את כל המשפט]
3. תוס' "דה מי גרם
·  הקושיא: ע"פ המדרש משמע שראובן כבר עסק בחזרה בתשובה בזמן הסיפור של מכירת יוסף שהיה לפני סיפור יהודה ותמר.
· התשובה: ראובן למד מיהודה להודות ברבים על חטאו (עד מעשה יהודה ותמר ראובן הודה בחטאו אך לא ברבים)    
